Diari Oficial de la Generalitat Valenciana


Sumari del DOGV 9282, del 21-02-2022 (2022/1240)

RESOLUCIÓ de 3 de febrer de 2022, de la Presidència del Consorci Hospital General Universitari de València (CHGUV), per la qual es convoca concurs per a la provisió de diverses places assistencials de direcció de servei i s'aproven les seues bases específiques (CM/01/2022).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9282

Data del DOGV
:   21-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1240


Data del document
:   03-02-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 3 de febrer de 2022, de la Presidència del Consorci Hospital General Universitari de València (CHGUV), per la qual es convoca concurs per a la provisió de diverses places assistencials de direcció de servei i s'aproven les seues bases específiques (CM/01/2022). [2022/1240]  
Per la Resolució de 15 de gener de 2018, de la Presidència del Consorci Hospital General Universitari de València (DOGV 8245, 01.03.2018), s'aproven les bases generals de les convocatòries per a la provisió de places de direcció, d'acord amb les previsions contingudes en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, la Llei 44/2003, de 21 de novembre, d'ordenació de les professions sanitàries, i els estatuts refosos del CHGUV.  
La base 6a de les bases generals preveu que per una resolució de la Presidència del CHGUV s'aprovaran les convocatòries específiques, i la base general 8a ordena que aquestes siguen publicades en el Diari Oficial de la Generalitat Valenciana (DOGV).  
Així mateix, la base 12a estableix que en les convocatòries específiques o mitjançant resolució singular de la Presidència del CHGUV, que es publicarà en el DOGV, s'establirà la composició nominal de les comissions de valoració.  
Actualment es troben vacants en el Consorci Hospital General Universitari de València diverses places de caràcter assistencial de direcció de servei, la provisió reglamentària de les quals es considera oportuna i necessària per a la prestació del servei públic.  
En conseqüència, la Presidència del CHGUV, en els termes previstos en les bases 6a i 12a de les bases generals aprovades per la Resolució de 15 de gener de 2018, resol:  
1. Aprovar les bases específiques per a la provisió, mitjançant concurs de mèrits subjecte a avaluació de l'acompliment, de les places de caràcter assistencial de direccions de servei del Consorci Hospital General Universitari de València (CHGUV), que figuren en l'annex I d'aquesta resolució.  
2. Detallar en l'annex II les places objecte de la convocatòria.  
3. Aprovar el barem per a la valoració dels mèrits que figuren en l'annex III.  
4. Aprovar el model de sol·licitud que figura en l'annex IV.  
  
Contra aquest acte que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptat des de l'endemà de la publicació o, directament, recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que es considere convenient.  
  
València, 3 de febrer de 2022.- La presidenta del CHGUV i consellera de Sanitat Universal i Salut Pública: Ana M. Barceló Chico.  
  
  
ANNEX I  
Bases específiques per a la provisió de diverses places de caràcter assistencial, de direccions de servei del CHGUV (CM/01/2022)  
  
1. Bases i requisits generals  
Les bases que regeixen aquesta convocatòria són les aprovades per resolució de la presidència del CHGUV de data 15 de gener de 2018 (DOGV 8245, 01.03.2018), amb les particularitats següents:  
- El requisit assenyalat en la base 7.4 de les generals s'entendrà referit a l'edat de jubilació ordinària que assenyale la normativa aplicable al règim jurídic de la persona participant.  
- Les referències expresses a disposicions normatives s'entendran realitzades a la vigent a cada moment.  
- La forma de provisió és el concurs de mèrits subjecte a avaluació periòdica de l'acompliment.  
  
2. Requisits específics  
Estar en possessió de la llicenciatura o grau en Medicina, i del títol d'Especialista en Ciències de la Salut que corresponga a cada cas, i ser empleat/ada públic/a dels relacionats en la base 7.1.1 de les esmentades bases generals.  
Estar en possessió del títol de doctor, conforme al que s'estableix en la base 7.2 de les bases generals.  
D'acord amb el que es preveu en l'apartat dos de la base general setena de l'article 4, del Reial decret 1558/1986, de 28 de juny, pel qual s'estableixen les bases generals del règim de concerts entre les universitats i les institucions sanitàries (BOE 182, 31.07.1986), i en relació a la plaça 24737 a més també podran participar aquells/es empleats/ades públics/ques que pertanyen als cossos de Funcionaris Docents Universitaris de la Universitat de València que, de conformitat amb el conveni de col·laboració entre la Generalitat, a través de la Conselleria de Sanitad Universal i Salut Pública, el Consorci Hospital General Universitari de València i la Universitat de València - Estudi General per a la realització de pràctiques docents de titulacions de Ciències de la Salut (DOGV 9238, 20.12.2021), ocupen plaça vinculada en el CHGUV o en institucions sanitàries de la Conselleria de Sanitat Universal i Salut Pública, en la corresponent especialitat i estiguen en possessió del títol d'Especialista en Ciències de la Salut que corresponga.  
  
Els qui obtinguen plaça des d'aquesta condició i no tinguen prèviament la condició de personal propi del Consorci, cessaran en la plaça en el cas que la mateixa siga desvinculada i quedaran en la situació administrativa que corresponga segons la seua condició i administració d'origen. Igualment succeirà en el cas que no supere l'avaluació periòdica de l'acompliment.  
  
3. Termini de presentació de sol·licituds  
El termini de presentació de sol·licituds i documentació preceptiva serà d'un mes comptat a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat. Si fora inhàbil, el termini finalitzarà l'endemà hàbil. Si no hi haguera dia equivalent en el mes següent a la publicació, el termini finalitzarà l'últim dia del mes següent al de la publicació de la convocatòria.  
  
  
4. Documents què és necessari aportar juntament amb la sol·licitud d'admissió  
Juntament amb la sol·licitud d'admissió, les persones aspirants hauran d'aportar els següents documents en els termes establits en la base general 11a de les que regeixen la convocatòria:  
a) Document nacional d'identitat (DNI) o document equivalent per als nacionals d'altres estats.  
b) Titulació requerida per a accedir a la plaça a la qual es concursa.  
c) Projecte tècnic de gestió d'acord amb les condicions que en la referida base general 11a s'estableixen.  
d) Curriculum vitae  
e) Certificació expedida per l'òrgan competent de complir les condicions requerides, de conformitat amb la base general 7.1.  
  
5. Exposició del projecte de gestió i puntuació mínima  
Les persones participants disposaran de 30 minuts per a l'exposició davant la Comissió de Valoració del projecte de gestió. Per a superar aquesta fase la puntuació requerida és de 25 punts (50 % de la puntuació màxima).  
  
6. Periodicitat i efectes del procés d'avaluació  
Correspondrà a la comissió de valoració realitzar proposta sobre quan haurà de procedir-se a l'avaluació de l'acompliment; el període no podrà ser inferior a dos anys ni superior a quatre.  
  
  
  
  
  
ANNEX II  
Places objecte de convocatòria (CM/01/2022)  
  
Número 27153  
Denominació Cap de servei  
Àrea funcional Assistencial  
Grup/Subgrup de classificació A/A1  
Complement destinació/ Complement específic 28/1101  
Servei/Unitat Servei d'Anatomia Patològica  
Requisits específics Especialista en Anatomia Patològica  
  
  
Número 95009  
Denominació Cap de servei  
Àrea funcional Assistencial  
Grup/Subgrup de classificació A/A1  
Complement destinació/ Complement específic 28/1101  
Servei/Unitat Servei d'Angiologia i Cirurgia Vascular  
Requisits específics Especialista en Angiologia i Cirurgia Vascular  
  
  
Número 57828  
Denominació Cap de servei  
Àrea funcional Assistencial  
Grup/Subgrup de classificació A/A1  
Complement destinació/ Complement específic 28/1101  
Servei/Unitat Servei d'Oncologia Radioteràpica  
Requisits específics Especialista en Oncologia Radioteràpica  
  
  
Número 24983  
Denominació Cap de servei  
Àrea funcional Assistencial  
Grup/Subgrup de classificació A/A1  
Complement destinació/ Complement específic 28/1101  
Servei/Unitat Servei d'Otorrinolaringologia.  
Requisits específics Especialista en Otorrinolaringologia  
  
  
Número 85884  
Denominació Cap de servei  
Àrea funcional Assistencial  
Grup/Subgrup de classificació A/A1  
Complement destinació/ Complement específic 28/1101  
Servei/Unitat Servei de Radiodiagnòstic  
Requisits específics Especialista en Radiodiagnòstic  
  
  
  
  
  
  
  
  
  
ANNEX III  
Barem de mèrits (CM/01/2022)  
  
Formació acadèmica  
La puntuació màxima per l'apartat de formació acadèmica és d'1,5 punts  
1. Per cada matrícula d'honor o excel·lent durant els estudis de llicenciatura: 0,05 punts  
Per cada notable: 0,025 punts No s'han de valorar les assignatures de religió, idiomes, ètica, formació política i educació física. (Puntuació màxima: 0,8 punts).  
2. Grau de doctor: 0,6 punts  
Grau de doctor cum laude: 0,7 punts  
Formació especialitzada  
La puntuació màxima per l'apartat de formació especialitzada és de 4,5 punts.  
3.a) Titulats superiors que hagen complit el període complet de formació com a resident en l'especialitat de què es tracta (certificat MIR): 3 punts.  
b) Havent superat la convocatòria nacional per a optar a places MIR, no s'ha completat el programa. Per cada any complet en l'especialitat de què es tracta: 0,6 punts.  
c) Titulats superiors que hagen complit el període complet de formació com a residents en centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 3 punts.  
  
d) Per formació com a especialista en centres acreditats per a la docència, en l'especialitat de què es tracta, per un mínim de dos anys: 1,5 punts.  
(Els apartats a, b, c i d són excloents entre si)  
4. Per assistència a cursos superiors, diplomes o màsters impartits per centres universitaris, serveis de salut o conselleries de salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut com també les escoles de Salut Pública adscrites a qualsevol dels organismes citats; cursos de formació contínua i continuada, com també els cursos impartits per centres acreditats per a la docència i que tinguen el reconeixement de l'organisme competent en matèria d'educació o sanitat de la corresponent Administració pública, que seran valorats de la manera següent:  
- Per assistència a cursos d'una duració entre 40 hores i 100 hores lectives. Per cada curs: 0,05 punts Puntuació màxima: 0,30  
€ Per assistència a cursos o diplomes de més de 100 hores lectives. Per cada curs: 0,10 punts  
Puntuació màxima: 0,50  
€ Per assistència a màster. Per cada màster: 0,20 punts  
Puntuació màxima: 1 punt  
Tot això haurà d'estar relacionat amb les funcions corresponents a les places convocades.  
Experiència professional  
La puntuació global en l'apartat d'experiència professional no podrà d'excedir els 6,75 punts  
5. Per cada mes de serveis prestats en propietat en l'especialitat de què es tracta en serveis jerarquitzats d'institucions sanitàries de la Seguretat Social o en institucions amb programa acreditat per a la docència per la Comissió Nacional de què es tracta, o en institucions sanitàries de país estranger realitzades en virtut de conveni o acords d'assistència sanitària amb aquest país l'exercici del qual haja sigut expressament autoritzat al facultatiu/iva en qüestió pel Ministeri de Sanitat i Consum: 0,05 punts.  
6. Per cada mes de serveis prestats en propietat en serveis no jerarquitzats de la Seguretat Social en l'especialitat de què es tracta: 0,05 punts  
7. Per cada mes de serveis prestats com a interí, contractat o eventual en els serveis jerarquitzats de les institucions sanitàries de la Seguretat Social en l'especialitat de què es tracta: 0,05 punts.  
8. Per cada mes de serveis prestats com a interí, contractat o eventual en els serveis no jerarquitzats de les institucions sanitàries de la Seguretat Social en l'especialitat de què es tracta: 0,05 punts  
(La suma dels apartats 5, 6, 7, 8, no podrà excedir els 5 punts).  
9. Per serveis prestats en llocs de caràcter directiu en centres sanitaris públics. Així com per serveis prestats en el Ministeri de Sanitat i Consum, Conselleria de Sanitat, INSALUD, conselleries de salut i serveis de salut de les comunitats autònomes, exercint llocs com a alt càrrec o de lliure designació; llocs inclosos en les llistes de llocs de treball o plantilles d'aquests organismes, així com llocs dependents d'aquests organismes amb funcions d'inspecció de serveis sanitaris.  
  
Per cada mes: 0,05 punts  
10. Per cada període de 4 anys de serveis prestats en propietat o amb nomenament provisional en serveis jerarquitzats dependents de l'Administració pública o en institucions del sistema nacional de salut en l'especialitat de què es tracta:  
a) Com a cap de secció: 0,6 punts  
b) Com a cap de servei: 1 punt  
La suma dels apartats 9 i 10 no podrà excedir els 3 punts.  
Altres activitats  
La suma dels apartats 11 i 12 no podrà excedir els 1,5 punts.  
11. Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,10 punts.  
  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,125 punts  
  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,150 punts.  
  
12. Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a la qual es concursa, apreciats pel tribunal, fins a un màxim d'1 punt.  
  
13. Coneixements de valencià, fins a un màxim de 0,75 punts, segons l'escala següent:  
- A1: 0,10 punts.  
- A2: 0,30 punts.  
- B1: 0,40 punts.  
- B2: 0,50 punts.  
- C1: 0,60 punts.  
- C2: 0,75 punts.  
  
  
  
ANNEX/ANNEX IV  
  
 SOL·LICITUD D'ADMISSIÓ EN PROCEDIMENT DE PROVISIÓ DE PLACES DEL CHGUV  
SOLICITUD DE ADMISIÓN EN PROCEDIMIENTO DE PROVISIÓN DE PLAZAS DEL CHGUV REGISTRE D'ENTRADA  
REGISTRO DE ENTRADA  
  
  
  
DATA D'ENTRADA EN L'ÒRGAN COMPETENT  
FECHA DE ENTRADA EN EL ÓRGANO COMPETENTE  
  
A DADES DE LA PERSONA INTERESSADA / DATOS DE LA PERSONA INTERESADA  
DNI  
 COGNOMS /APELLIDOS  
 NOM / NOMBRE  
  
NACIONALITAT / NACIONALIDAD  
 DATA DE NAIXEMENT / FECHA DE NACIMIENTO  
  
DOMICILIO (CARRER, PLAÇA, NÚMERO I PORTA) /   
DOMICILIO (CALLE, PLAZA, NÚMERO I PUERTA)  
 LOCALITAT / LOCALIDAD  
 CP  
 PROVÍNCIA /PROVINCIA  
  
CENTRE ACTUAL DE TREBALL / CENTRO ACTUAL DE TRABAJO  
 TELÈFON / TELÉFONO  
 CORREU ELECTRÒNIC / CORREO ELECTRÓNICO  
  
B DADES DE LA CONVOCATÒRIA / DATOS DE LA CONVOCATORIA  
CONVOCATÒRIA / CONVOCATORIA  
 DATA DE DOGV / FECHA DE DOGV  
  
C PLAÇA A LA QUAL ES CONCORRE / PLAZA A LA QUE SE CONCURRE  
  
D CONCRECIÓ DE LA SOL·LICITUD / CONCRECIÓN DE LA SOLICITUD  
  
EXPOSE / EXPONGO: Que reunisc tots els requisits exigits per a concórrer en aquesta convocatòria. / Que reuno todos los requisitos exigidos para concurrir a aquesta convocatoria.  
SOL·LICITE / SOLICITE: Ser admés en la convocatòria assenyalada. / Ser admitido en la convocatoria señalada.  
  
E DOCUMENTACIÓ QUE S'APORTA DE CONFORMITAT AMB LES BASES / DOCUMENTACIÓN QUE SE APORTA DE CONFORMIDAD CON LAS BASES  
  
DNI  
Certificat / Certificado  
Títols requerits. / Títulos requeridos  
Currículum / Currículo  
Altres documents/Otros documentos:\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
F CLÀUSULA DE PROTECCIÓ DE DADES / CLÁUSULA DE PROTECCIÓN DE DATOS  
  
Les dades de caràcter personal contingudes en tota aquella documentació vinculada a l'esmentat procediment, poden ser incloses en un fitxer per al seu tractament per aquest òrgan, com a titular responsable del citat fitxer, en ús de les funcions pròpies atribuïdes i en l'àmbit de les seues competències, d'acord amb allò previst tant en el Reglament (UE) 2016/679, del Parlament Europeu i del Consell, de 7 d'abril de 2016, relatiu a la protecció de les persones físiques en allò que respecta al tractament de dades personals i a la lliure circulació d'aquestes dades i pel qual es deroga la Directiva 95/46/CE, com en la Llei orgànica 3/2018, de 5 de desembre, de protecció de dade personals i garantia dels drets digitals. Pel que fa al que s'hi ha exposat, s'informa la persona interessada de la possibilitat d'exercir els seus drets d'accés, rectificació, cancel·lació i oposició.  
Los datos de carácter personal contenidos en tota aquella documentación vinculada al referido procedimiento, pueden ser incluidos en un fichero para su tratamiento por aquest órgano, como titular responsable del citado fichero, en uso de las funcines propias que tiene atribuidas y en el ámbito de sus competencias, de acuerdo con lo previsto tanto en el Reglamento(UE) 2016/679 del Parlament Europeu i del Consell de 27 de abril de 2016 relativo a la protección de las personas físicas por lo que respecta al tratamiento de datos personales y a la libre circulación de aquests datos y por el que se deroga la Directiva 95/46/CE, como en la Ley orgánica 3/2018, de 5 de desembre, de Protecció de Datos Personales y Garantia de los Derechos Digitales. Respecto de lo anterior se informa a la persona interesada de la posibilidada de ejercer sus derechos de acceso, rectificación, cancelación y oposición.  
  
LLOC, DATA I SIGNATURA DE L A PERSONA INTERESSADA / LUGAR, FECHA Y FIRMA DE LA PERSONA INTERESADA  
\_\_\_\_\_\_\_\_\_\_\_\_\_\_\_\_\_\_\_\_, \_\_\_ d\_ \_\_\_\_\_\_\_\_\_\_\_ de \_\_\_\_\_\_  
   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
CONSORCI HOSPITAL GENERAL UNIVERSITARI DE VALÈNCIA (CHGUV)- DIRECCIÓ DE RECURSOS HUMANS